open-index/open-wikipedia-markdown huggingface dataset:
Ερωτική τέχνη

μικρογραφία| ''Και εμείς επίσης, θα είμαστε μητέρες, επειδή...!'' από τον Jean-Jacques Lequeu, 1794.
δεξιά|μικρογραφία|312x312εσ|<center> Στην "ελευθέρων ηθών υδατογραφία" του Achille Devéria, η ρητή ερωτική σκηνή λαμβάνει χώρα λαθραία στο πλαίσιο ενός "αξιοσέβαστου" πάρτι που φαίνεται στο πίσω μέρος. </center>
Η **ερωτική τέχνη** είναι ευρύ πεδίο των εικαστικών τεχνών που περιλαμβάνει οποιοδήποτε καλλιτεχνικό έργο που προορίζεται για να προκαλέσει ερωτική διέγερση, απεικονίζoντας συνήθως την ανθρώπινη γυμνότητα ή / και τη σεξουαλική δραστηριότητα. Έχει συμπεριλάβει έργα σχεδόν σε οποιοδήποτε οπτικό μέσο, συμπεριλαμβανομένων των σχεδίων, της χαρακτικής, των ταινιών, των ζωγραφιών, των φωτογραφιών και των γλυπτών. Μερικά από τα παλαιότερα γνωστά έργα τέχνης περιλαμβάνουν ερωτικά θέματα, τα οποία έχουν επαναληφθεί με ποικίλη προβολή σε διαφορετικές κοινωνίες, σε όλη την ιστορία. Ωστόσο, η ερωτική τέχνη έχει επίσης θεωρηθεί ευρέως ως ταμπού, με κοινωνικούς κανόνες ή νόμους να περιορίζουν τη δημιουργία, τη διανομή και την κατοχή της, ιδίως όταν θεωρείται " πορνογραφική ", " ανήθικη " ή " άσεμνη ".

## Γκαλερί

Αρχείο:Art grècia.jpg|Κεραμική τέχνη από τον αγγειοπλάστη και αγγειογράφο Βρύγο, 480–470 BC
Αρχείο:Shuvalov Painter erotic scene Antikensammlung Berlin F2414.jpg|Οινοχόη του Ζωγράφου του Σουβάλωφ, c. 430–420 BC
Αρχείο:Fendi09.jpg|Ερωτική τέχνη από τον Peter Fendi
Αρχείο:Katsushika Hokusai - Fukujuso.jpg|Hokusai, Το φυτό Άδωνις *(Fukujusō)*, 1815.
Αρχείο:Tako to ama retouched.jpg|Hokusai, Το όνειρο της Γυναίκας του Ψαρά, c. 1820.
Αρχείο:Origin-of-the-World.jpg|Gustave Courbet, Η προέλευση του κόσμου, 1866.
Αρχείο:Egon Schiele 085.jpg|Egon Schiele, γυμνό χωρίς τίτλο, 1914.
Αρχείο:PeterJohannNepomukGeigerEroticWatercolor04.jpg|Ερωτική τέχνη από τον Peter Johann Nepomuk Geiger.
Αρχείο:SheelaWiki.jpg|Sheela na Gig στο χωριό Kilpeck της Αγγλίας.
Αρχείο:Carracci Jupiter et Junon.jpg|Ο Δίας και η Junon από τον Agostino Carracci (1557 – 1602).
Αρχείο:Tuhfet Ul-Mulk.jpg|Τούρκικο Ερωτικό Χειρόγραφο (1773)
Αρχείο:A man enjoying an erotic dalliance with two boys, seated on Wellcome V0047309.jpg|Κινέζικη Ερωτική Τέχνη
Αρχείο:Édouard-Henri Avril (1).jpg|Édouard-Henri Avril, εικονογραφία για το ερωτικό μυθιστόρημα Fanny Hill, 1907
Αρχείο:2 Erotic Kama statues of Khajuraho Hindu Temple de Lakshmana Khajurâho India 2013.jpg|Ταντρικό γλυπτό από τον Ναό του Lakshmana, στη πόλη Khajuraho της Ινδίας.

Κατηγορία:Πορνογραφία
Κατηγορία:Ερωτική τέχνη
Κατηγορία:Αισθητική
Γιώργος Ματαράγκας

Ο **Γιώργος Ματαράγκας** (Βοιωτία, 26 Απριλίου 1961) είναι Έλληνας ηθοποιός.

## Βιογραφικό
Γεννήθηκε το 1961 στη Βοιωτία όπου και πέρασε τα παιδικά του χρόνια. Αδερφός του είναι ο επίσης ηθοποιός και ζωγράφος Γιάννης Ματαράγκας. Στα τέλη της δεκαετίας του 1970 αποφάσισε να γίνει ηθοποιός σπουδάζοντας στη Δραματική Σχολή Βεάκη.

Ξεκίνησε την πορεία του ως ηθοποιός το 1982 στον κινηματογράφο. Εκείνη τη χρονιά έκανε το ντεμπούτο του στη ταινία *Στη ζούγκλα της Αθήνας*. Την ίδια χρονιά ακολούθησαν τρεις ακόμη ταινίες με τα *Άγρια Νιάτα* να είναι αυτή που τον έκανε ιδιαίτερα αναγνωρίσιμο στο ευρύ κοινό. Ακολούθησαν οι κινηματογραφικές παραγωγές *Γρανίτα από μελάνι*, *Ο βιασμός μια μοναχής* και *Είμαι...* το 1983 ενώ το 1984 έπαιξε στις ταινίες *Και κλάααμα... στα σχολεία* και *Φυλακές ανηλίκων Νο2*. Το 1985 συμμετείχε στην πρώτη του βιντεοταινία με τίτλο *Παράξενος έρωτας*. Ακολούθησαν άλλες 30 συμμετοχές σε βιντεοταινίες από το 1985 μέχρι το 1989. Οι πιο γνωστές από αυτές είναι *Καπετάν κόκορας*, *Ο Ράμπο, ο κοντός και η τάπα*, *Ο αχτύπητος*, *Ο κατάσκοπος της συμφοράς*, *Καυτό δόλωμα*, *Βλαχοδυναστεία* και άλλες.

Στην τηλεόραση εμφανίστηκε για πρώτη φορά το 1983 στη σειρά της ΕΡΤ *Τα αρραβωνιάσματα*. Το 1989 εμφανίστηκε στην πρώτη σειρά της ιδιωτικής τηλεόρασης *Πατήρ υιός και πνεύμα* στο Mega Channel. Ακολούθησαν συμμετοχές στις σειρές *Αστυνόμος Θανάσης Παπαθανάσης* και *Η δίκη*. Το 1991 ξεκίνησε την συνεργασία του με τον σκηνοθέτη Νίκο Φώσκολο στην καθημερινή σειρά του ANT1 ''Η Λάμψη''. Εκεί υποδύθηκε τον Ευθύμη κατά τη διάρκεια των δύο πρώτων κύκλων της σειράς τις σεζόν 1991-1993. Το 1993 αποφάσισε να συνεχίσει την συνεργασία με τον Φώσκολο, έχοντας δεχτεί πρόταση για την νέα του τότε καθημερινή σειρά ''Καλημέρα ζωή'' στον ANT1. Ξεκίνησε να εμφανίζεται στη σειρά από το πρώτο επεισόδιο στις 26 Νοεμβρίου του 1993 υποδυόμενος τον γιατρό *Πάρη Βελίδη*. Η παρουσία του εκεί συνεχίστηκε και για τα επόμενα 13 χρόνια μέχρι και το τελευταίο επεισόδιο της σειράς στις 31 Μαρτίου του 2006, όντας ένας από τους ηθοποιούς με τους μακροβιότερους ρόλους στην ελληνική τηλεόραση.

Μετά την ολοκλήρωση της καθημερινής σειράς, συνεχίζει την πορεία του στο θέατρο ενώ εργάζεται και στον κινηματογράφο. Ο ανιψιός του ο οποίος είναι και συνονόματος του (γεννημένος το 1987), είναι επίσης ηθοποιός και σκηνοθέτης πιο συγκεκριμένα στη μεταγλώττιση. Κάποιες από τις πολύ γνωστές του συμμετοχές ως ηθοποιός φωνής είναι στις  ταινίες και σειρές Χάνα Μοντάνα, Ο  Ποντικομικρούλης 2,  Μπαμπούλες Πανεπιστημίου, Mermaid Melody Pichi Pichi Pitch, Power Rangers, Pokémon,  Barbie και Ταρζάν.

## Φιλμογραφία
### Τηλεόραση

### Κινηματογράφος

### Βιντεοταινίες

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες ο Γ. Ματαράγκας συμμετείχε ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Μάρτα Σααγκούν

H **Μάρτα Μαρία Σααγκούν Χιμένες** (*Marta María Sahagún Jiménez*, γενν. 10 Απριλίου 1953) είναι η σύζυγος του πρώην Προέδρου του Μεξικού Βισέντε Φοξ.

## Βιογραφία
Γεννήθηκε στις 10 Απριλίου 1953 στη Σαμόρα του Μιτσοακάν, και είναι κόρη του Αλμπέρτο Σααγκούν ντε λα Πάρρα και της Άνα Τερέσα Χιμένες Βέργας.

Για μερικά χρόνια εργάστηκε ως καθηγήτρια Αγγλικών στο Πανεπιστήμιο Lasallista Benavente. Το 1971 παντρεύτηκε τον Μανουέλ Μπριβιέσκα Γκοντόϊ και μαζί απέκτησαν τρεις γιους, τον Φερνάντο, τον Χόρχε Αλμπέρτο και τον Μανουέλ; και χώρισαν το 2000.

Είναι ενεργό μέλος του Εθνικού Κόμματος Δράσης από το 1988. Είχε μια υποψηφιότητα για δήμαρχος της Σελάγια και γνωρίστηκε με Βισέντε Φοξ, ο οποίος την ονόμασε εκπρόσωπος του του για την κυβέρνησή του στο Γκουαναχουάτο. Συνέχισε να είναι γραμματέας τύπου κατά τη διάρκεια της επιτυχημένης προεδρικής εκστρατείας του. Παντρεύτηκε με τον Φοξ το 2001.

Τον Σεπτέμβριο του 2001, δημιούργησε το Ίδρυμα Πάμε Μεξικό, το οποίο διαθέτει κεφάλαια για να βοηθήσει τους περιθωριοποιημένους ανθρώπους της χώρας και άλλους οργανισμούς όπως η Λεγεώνα του Χριστού.

## Παραπομπές


## Εξωτερικοί σύνδεσμοι
*
*Mexico's first lady eyes following Fox to presidency
*El Balero: Marta Sahagún de Fox
*Univisión: Primera dama mexicana quiere presidencia
*Presidencia de la República: Marta de Fox (official bio)
*Vamos Mexico response to the Financial Times
*Sahagún sues journalist and Mexican magazine
*Reporters Without Borders articles about the Sahagún family relations with Olga Wornat

Κατηγορία:Πρώτες Κυρίες του Μεξικού
Μαργαρίτα Σαβάλα

H **Μαργαρίτα Έστερ Σαβάλα Γκόμες ντελ Κάμπο** (*Margarita Ester Zavala Gómez del Campo*, 25 Ιουλίου 1967 -) είναι η σύζυγος του πρώην Προέδρου του Μεξικού Φελίπε Καλδερόν.

## Βιογραφία
Γεννήθηκε στις 25 Ιουλίου 1967 στη Πόλη του Μεξικού, και είναι κόρη του Ντιέγο Σαβάλα Πέρες και της Μερσέντες Γκόμες ντελ Κάμπο. Έγινε ηγέτιδα της νεολαίας του Partido Acción Nacional σε ηλικία 17 ετών. 

Σπούδασε νομικά στη Νομική Σχολή της Πόλης του Μεξικού. Εργάστηκε για τις ιδιωτικές δικηγορικές εταιρείες Εστράδα, Γκονσάλες και ντε Οβέντο και Σόντι.

Το 1993 παντρεύτηκε τον Φελίπε Καλδερόν και μαζί απέκτησαν τρία παιδιά, την Μαρία, τον Λουίς Φελίπε και Χουάν Πάμπλο. 

Ήταν Αναπληρώτρια της Νομοθετικής Συνέλευσης της Ομοσπονδιακής Περιφέρειας μεταξύ 1994 και 1997. 

Είναι η μοναδική Πρώτη Κυρία που έχει υπηρετήσει στο Κογκρέσο, ως μη εκλεγμένο μέλος, όπως ορίζεται από τον νόμο του Μεξικού.

## Τιμητικές διακρίσεις
* : Κυρία του Μεγαλόσταυρου του Τάγματος του Ντάνεμπρογκ
*: Κυρία του Μεγαλόσταυρου του Τάγματος της Ισαβέλλας της Καθολικής

## Παραπομπές
* Yo con México - Campaign website
* Margarita Zavala Gómez del Campo - Presidencia de la República (Calderón Administration)
* 3de3 financial records released: Statement of assets - Possible conflicts of interest - Proof of tax payments


Κατηγορία:Πρώτες Κυρίες του Μεξικού
Σιδηροδρομικός σταθμός Ράντεγκαστ

μικρογραφία| Μνημείο του Ολοκαυτώματος στο Ράντεγκαστ.
Ο **σιδηροδρομικός σταθμός Ράντεγκαστ** (γερμανικά: *Bahnhof Radegast,* πολωνικά: *stacja Radogoszcz*) είναι ιστορικός σιδηροδρομικός σταθμός στο Λοτζ της Πολωνίας. Ο σταθμός, που αρχικά χτίστηκε μεταξύ 1926 και 1937, χρησιμοποιήθηκε εκτενώς κατά τη διάρκεια του Ολοκαυτώματος. Χρησίμευσε ως *[[Umschlagplatz]]* για τη μεταφορά Εβραίων από το Γκέτο του Λοτζ στα στρατόπεδα εξόντωσης κατά τη διάρκεια της Επιχείρησης Ράινχαρντ. Η «πλατφόρμα φόρτωσης» βρίσκεται στο Μαρίσιν, μια γειτονιά στην περιοχή Μπαουούτι της πόλης. 

## Το Ολοκαύτωμα
Κατά τη διάρκεια του Δευτέρου Παγκοσμίου Πολέμου, ο σταθμός βρισκόταν ακριβώς έξω από το Γκέτο του Λοτζ, ενός από τα μεγαλύτερα εβραϊκά γκέτο στην υπό γερμανική κατοχή Ευρώπη. Η *Umschlagplatz* στο σταθμό Ράντεγκαστ ήταν ο τόπος όπου κατά κύριο λόγο Εβραίοι κάτοικοι του Λοτζ, συμπεριλαμβανομένων χιλιάδων ατόμων που απελαύνονταν από όλη την κατεχόμενη Πολωνία, είχαν συγκεντρωθεί για άμεση απέλαση στα γερμανικά στρατόπεδα εξόντωσης του Χέουμνο (Κούλμχοφ) και Άουσβιτς. Περίπου 200.000 Πολωνοί, Αυστριακοί, Γερμανοί, Λουξεμβούργιοι και Τσέχοι Εβραίοι, καθώς και πολλοί Ρομά, Σίντι και Λαλέρι, πέρασαν από το σταθμό στο δρόμο προς το θάνατό τους την περίοδο από 16 Ιανουαρίου 1942 έως 29 Αυγούστου 1944. Το σημείο συλλογής είχε την ίδια σημασία για το Λοτζ που είχε το γνωστότερο *Umschlagplatz* για το Γκέτο της Βαρσοβίας. 

## Μνημείο
Το 2004, οι εορταστικές τελετές για την εξηκοστή επέτειο από την καταστροφή του Γκέτο του Λοτζ το 1944 και την αναχώρηση της τελευταίας μεταφοράς από το Ράντεγκαστ, κίνησαν τις προσπάθειες μετατροπής του πρώην σταθμού σε μνημείο του Ολοκαυτώματος. Στις 28 Αυγούστου 2005, αποκαλύφθηκε ένα μνημείο για τους Εβραίους θύματα που πέρασαν από το σταθμό, με βάση το σχέδιο του Τσέσουαφ Μπιελέτσκι (*Czesław Bielecki*), το οποίο περιελάμβανε τη Σήραγγα των Απελαθέντων, μήκους 140 μέτρων. Το ανακαινισμένο κτίριο του σταθμού χρησιμεύει ως ένα από τα τμήματα του Μουσείου Ανεξαρτησίας του Λοτζ. 

## Παραπομπές


Κατηγορία:Τρένα του Ολοκαυτώματος
Κατηγορία:Σιδηροδρομικοί σταθμοί στο Λοτζ
Κατηγορία:Γκέτο του Λοτζ
Κατηγορία:Τοποθεσίες του Ολοκαυτώματος στην Πολωνία
Κατηγορία:Μνημεία στην Πολωνία
Κατηγορία:Ιστορία του Λοτζ
Μπεατρίς Γκουτιέρες Μούλερ

H **Μπεατρίς Γκουτιέρες Μούλερ** (*Beatriz Gutiérrez Müller*, 13 Ιανουαρίου 1969 -) είναι η σύζυγος του Προέδρου του Μεξικού Αντρές Μανουέλ Λόπεζ Ομπραδόρ.

## Βιογραφία
Γεννήθηκε στις 13 Ιανουαρίου 1969 στη Πόλη του Μεξικού, και είναι κόρη του Χουάν Γκουτιέρες Κανέ και της Νόρα Μπεατρίς Μούλερ Μπεντερότ.

Το 1998 αποφοίτησε από το Ιβηροαμερικανικό Πανεπιστήμιο της Πουέμπλα με πτυχίο στην Επικοινωνία, με διατριβή στον Κανονισμό για τη χρήση των μέσων ενημέρωσης σε ομοσπονδιακούς εκλογικούς νόμους. 

Αποφοίτησε επίσης με μεταπτυχιακό τίτλο από το ίδιο πανεπιστήμιο το 2002 με διατριβή στη Τέχνη της μνήμης στην αληθινή ιστορία της κατάκτησης της Νέας Ισπανίας.

Μετά την αποφοίτησή της, εργάστηκε ως δημοσιογράφος για την El Universal ενώ έμενε στην Πουέμπλα.

Το 2006 παντρεύτηκε τον Αντρές Μανουέλ Λόπεζ Ομπραδόρ και μαζί απέκτησαν ένα παιδί, τον Χεσούς Ερνέστο. 

Παρά το γεγονός ότι είναι σύζυγος του Προέδρου του Μεξικού, απέρριψε τον τίτλο της Πρώτης Κυρίας ως «ρόλο χωρίς συγκεκριμένες λειτουργίες ή ευθύνες».

## Παραπομπές
*


Κατηγορία:Πρώτες Κυρίες του Μεξικού
Δάρνακες

Οι **Δάρνακες** είναι Folk Rock/Balkan/Progressive συγκρότημα από τις Σέρρες που σχηματίστηκε το Μάρτιο του 2002 στη Θεσσαλονίκη. Αρχικά το συγκρότημα περιλάμβανε δύο αδέρφια που έπαιρναν μέρος σε υπαίθρια φεστιβάλ. Σήμερα, το συγκρότημα απαρτίζεται από τους/τις: Φώτης Δούσος (λαούτο, κιθάρα, φωνητικά), Γιώργος Δούσος (φλάουτο, κλαρινέτο), Γιώργος Αγγελάκης (ακορντεόν, τρομπόνι), Λευτέρης Μουτσινάς (ηλεκτρική κιθάρα), Γιάννης Αρτζόγλου (μπάσο), Γιώργος Παναγώπουλος (τύμπανα), Αλέξανδρος Παναγώπουλος (κρουστά), Λίνα Σωπιάδου (φωνητικά), Παύλος Μέτσιος (τρομπέτα, φωνητικά), Όθωνας Κόκκινος, Πάρης Φράγκος, ενώ έχουν συνεργαστεί με τους: Σπύρος Θεοδωρίδης, Γιάννης Πούλιος, Αποστόλης Σιταράς.Οι Δάρνακες συχνά τραγουδούν εν χορώ (όπως συνέβαινε, παραδοσιακά και στα Νταρνακοχώρια (Δαρνακοχώρια) Σερρών, από όπου πήραν και το όνομά τους).

Στις αρχές, η μουσική τους ήταν κυρίως παραδοσιακή, ενώ με τον καιρό οι συνθέσεις τους εμπλουτίστηκαν αρκετά και με άλλα στυλ μουσικής, καθώς τα μέλη του συγκροτήματος άλλαζαν. Το 2006 η μουσική τους εκτός από τις επιρροές του ρεμπέτικου και της μεσογειακής μουσικής, εμπλουτίστηκε από τη Balkan music. Οι καλλιτέχνες που τους έχουν εμπνεύσει είναι: Tool, Calexico, The Prodigy, the Clash, Manu Chao και  Goran Bregovic.

## Δισκογραφία
Ο πρώτος τους δίσκος εκδόθηκε το 2005, με τον τίτλο «Virgo».

Στο δίσκο αυτό συμπεριλαμβάνονται δύο παραδοσιακά τραγούδια της Θράκης, το «Κάτω στη Ρόιδο» και το «Κυρά Δασκάλισσα»  και μια ορχηστρική διασκευή βασισμένη στο παραδοσιακό τραγούδι «Κανελόριζα», από τη Μ.Ασία.

Ο δεύτερος τους δίσκος εκδόθηκε το 2010, με τον τίτλο «Libra (το προξενιό της Αντιγόνης)».

Ο δίσκος αυτός χαρακτηρίζεται, από τον Φώτη Δούσο ως πιο δυναμικός και εξωστρεφής από τον πρώτο τους και συμπεριλαμβάνει δύο ισπανόφωνα κομμάτια που αλλάζουν κάπως το στυλ της μπάντας.

Ο τρίτος τους δίσκος εκδόθηκε το 2013, με τον τίτλο «Scorpio»

### Εξωτερικοί σύνδεσμοι


Κατηγορία:Συγκροτήματα της εναλλακτικής ροκ
Κατηγορία:Ελληνικά μουσικά συγκροτήματα
Κατηγορία:Δαρνακοχώρια
Χοακίνα Μπεσάρες

H **Άνα Χοακίνα Μπεσάρες ι Καμπαγιέρο** (*Ana Joaquina Bezares y Caballero*, 12 Ιανουαρίου 1804 - 14 Οκτωβρίου 1860) ήταν η σύζυγος του Προέδρου του Μεξικού Μελτσόρ Μουκίς.

## Βιογραφία
Γεννήθηκε στις 12 Ιανουαρίου 1804 στην Ορισάμπα, Βερακρούς, και ήταν κόρη του Λούκας Μπεσάρες και της δεύτερης συζύγου του Χοσεφίνα Καμπαγιέρο ι Μεντιβίλ.

Σε νεαρή ηλικία παντρεύτηκε τον Χοσέ Γκαμπριέλ ντελ Καμπίγιο Μερίνο, αντισυνταγματάρχη του πυροβολικού, ο οποίος πέθανε το 1828.

Το 1830 παντρεύτηκε τον Μελτσόρ Μουκίς και μαζί απέκτησαν επτά παιδιά, τον Μπλας, την Χοσέφα, την Μαρία ντε λος Ντολόρες, την Μαρία Κονσεπσιόν, τον Μελτσόρ, τον Χούλιο και τον Λεάνδρο.

Πέθανε στις 14 Οκτωβρίου 1860 στη Πόλη του Μεξικούσε ηλικία 56 ετών. 

	

Κατηγορία:Πρώτες Κυρίες του Μεξικού
Ινές Γκαρσία

H **Μαρία Ινές ντε λα Πας Γκαρσία ι Μαρτίνες Ουσκάνγκα** (*María Inés de la Paz García y Martínez Uzcanga*, 21 Ιανουαρίου 1811 - 23 Αυγούστου 1844) ήταν η σύζυγος του Προέδρου του Μεξικού Αντόνιο Λόπεζ ντε Σάντα Άνα.

Γεννήθηκε στις 21 Ιανουαρίου 1811 στο Αλβαράδο της Βερακρούς. Το 1825 παντρεύτηκε τον στρατηγό Αντόνιο Λόπεζ ντε Σάντα Άνα και μαζί απέκτησαν τέσσερα παιδιά, τον Αντόνιο, την Γουαδαλούπε, την Μαρία ντελ Κάρμεν και τον Μανουέλ.

Πέθανε μετά σύντομη αρρώστια στις 23 Αυγούστου 1844 σε ηλικία 33 ετών. Είναι θαμμένη στην Εκκλησία της Παναγίας της Γουαδαλούπης στον Καθεδρικό Ναό του Μεξικού.

## Παραπομπές

## Εξωτερικοί σύνδεσμοι

* Calderón de la Barca, Frances. (1976). *La vida en México durante una residencia de dos años en ese país*. Tr. Ed. Porrúa México, Porrúa. Dos tomos.
* Fowler, Will. (2007). *Santa Anna of Mexico*. EE.UU., Universidad de Nebraska
* López de Santa Anna, Antonio. "Testamento de Don Antonio López de Santa Anna" (7 de septiembre de 1844) en Postash, R. A. *Testamentos...* p. 430-434.
* López de Santa Anna, Antonio. "Testamento de Don Antonio López de Santa Anna" (29 de octubre de 1874) en Postash, R. A. *Testamentos...* p. 434-440.
* Potash Robert A. Testamentos de Santa Anna. El Colegio de México. https://web.archive.org/web/20150402141848/http://codex.colmex.mx:8991/exlibris/aleph/a18_1/apache_media/3DU9XVQ6L2K8NPR4RKNTH1VP6BERAL.pdf
* Serchovich, Sara. (2010) *La suerte de la consorte. Las esposas de los gobernantes de México: historia de un olvido y relato de un fracaso.* México, Océano. p. 87-89

Κατηγορία:Πρώτες Κυρίες του Μεξικού
Αντίδοτο

Το **αντίδοτο** είναι χημική ουσία η οποία εξουδετερώνει ή περιορίζει την βλαπτική ενέργεια ενός δηλητηρίου σε ένα ζωντανό οργανισμό. Το αντίδοτο μετά τη χορήγησή του δρα άμεσα πάνω στην τοξίνη ή πάνω στον υποδοχέα στον οποίο προσδένεται, είτε αδρανοποιώντας την είτε μειώνοντας τις ανεπιθύμητες επιδράσεις της. 

Αν και στις περισσότερες περιπτώσεις δηλητηρίασης η αντιμετώπιση είναι συντηρητική, σε κάποιες περιπτώσεις η χορήγηση αντιδότου εγκαίρως μπορεί να μειώσει δραματικά ή τουλάχιστον να εμποδίσει την εξέλιξη της δηλητηρίασης, αυξάνοντας την επιβίωση. Λιγότερο από το 2% των τοξινών έχουν αναγνωρισμένο αντίδοτο.

## Τρόπος δράσης
Γενικά τα αντίδοτα ανάλογα με τον τρόπο δράσης τους χωρίζονται σε τέσσερις κατηγορίες. Αυτές είναι: μείωση των επιπέδων ενεργής τοξίνης, μπλοκάρισμα του σημείου πρόσδεσης, μείωση των τοξικών μεταβολιτών και αντιμετώπιση των επιδράσεων της τοξίνης.

Ο ενεργός άνθρακας είναι παράδειγμα μη ειδικού αντιδότου το ποίο δρα προσδένοντας πάνω στη τοξίνη και αποτελεί το πιο κοινό αντίδοτο αυτού του είδους. Επίσης υπάρχουν και χηλικές ενώσεις οι οποίες προσδένονται εξειδικευμένα πάνω σε τοξίνες, καθώς και ανοσοθεραπείες με αντισώματα. Άλλα αντίδοτα δρουν ανταγωνιστικά στα ένζυμα ή τους υποδοχείς τα οποία επηρεάζουν τις τοξίνες (όπως η αιθανόλη σε περίπτωση δηλητηρίασης από μεθανόλη), ενισχύουν τη δράση των ενζύμων. Κάποια άλλα αντίδοτα μειώνουν το σχηματισμό τοξικών μεταβολιτών, όπως στην περίπτωση της Ν-ακετυλοκυστεΐνης στην τοξικότητα από παρακεταμόλη.

## Κατάλογος αντιδότων

## Παραπομπές
Νάτη η εποχή των δολοφόνων

Το ***Voici le temps des assassins*** (που μπορεί να αποδοθεί στα ελληνικά ως ***Νάτη η εποχή των δολοφόνων***) είναι αστυνομική δραματική  ταινία Γαλλικής παραγωγής του 1956 σε σκηνοθεσία Ζυλιέν Ντυβιβιέ. Πρωταγωνιστούν οι Ζαν Γκαμπέν, Ντανιέλ Ντελόρμ και ο Ρομπέρ Αρνό.

Η ταινία αναφέρεται σε μια σκοτεινή ιστορία μιας νεαρής και όμορφης κοπέλας που καταστρέφει τη ζωή ενός άνδρα και σκοτώνει τον καλύτερο του φίλο.

## Πλοκή
Ο Αντρέ Σατλέν είναι ένας εστιάτορας στο "Le Halles" του Παρισιού και διακεκριμμένος σεφ υψηλών επιδόσεων. Ένα πρωί παρουσιάζεται στο εστιατόριό του η Κατρίν κόρη της πρώην γυναίκας του Γκαμπριέλ την οποία έχει να την δει εδώ και 20 χρόνια και μαθαίνει τώρα ότι έχει πεθάνει.
Την φιλοξενεί στο σπίτι του και στη συνέχεια της προσφέρει εργασία στο εστιατόριο παρά τις έντονες αντιρρήσεις της στριφνής γκουβερνάντας του.
Η Κατρίν σπέρνει τη διαφωνία μεταξύ του Αντρέ και του μικρού του φίλου Ζεράρ, έναν φοιτητή ιατρικής που μοιάζει με τον γιο του. Στη συνέχεια αρχίζει να κλέβει χρήματα για να στηρίξει τη μητέρα της, η οποία δεν είναι νεκρή αλλά μια πρώην πόρνη που είναι πλέον τοξικομανής και ζει σε ένα άθλιο ξενοδοχείο. Η Κατρίν καταφέρνει τον κατά πολύ μεγαλύτερό της Αντρέ να την παντρευτεί,
παρά τις αντιρρήσεις της γριάς μητέρας του.

Στόχος της Κατρίν και της ναρκομανούς μητέρας της, είναι η περιουσία του Αντρέ την οποία θα αποκτήσουν μόνο με τον θάνατό του.
Η Κατρίν αρχίζει και προσεγγίζει ανοιχτά τον Ζεράρ λέγοντας δόλια ψέματα για τον άντρα της και με διαβολική πειθώ και την μοναδική υποκριτική δυνατότητα που διαθέτει, θα γίνει ερωμένη του, βάζοντας έτσι σε εφαρμογή το δεύτερο μέρος του σχεδίου της:
Την δολοφονία του άντρα της. Θα προσπαθήσει να πείσει τον Ζεράρ να πάρει ενεργό μέρος στο σατανικό σχέδιό της, όταν όμως αυτός αρνηθεί να σκοτώσει τον Αντρέ, τον στραγγαλίζει
και στη συνέχεια σπρώχνει το αυτοκίνητό του στο ποτάμι με το πτώμα του
μαζί με τον σκύλο του, Τσαρ.

Ένας στεναχωρημένος Αντρέ αναγνωρίζει το πτώμα του Ζεράρ, αφήνοντας τον αριθμό τηλεφώνου του στην αστυνομία, η οποία τον καλεί για να ρωτήσει αν γνωρίζει τη γυναίκα που εθεάθη να είναι στο αυτοκίνητο του Ζεράρ. Από την περιγραφή, είναι προφανές σε αυτόν ότι ήταν η Κατρίν. Ο Αντρέ συναντά την Κατρίν όπου την αντιμετωπίζει, και τότε αυτήν τρέχει στο ξενοδοχείο της μητέρας της.
Ο σκύλος Τσαρ, ο οποίος δραπέτευσε από το ποτάμι, την ακολουθεί εκεί και τη σκοτώνει.
 
## Διανομή ρόλων
* Ζαν Γκαμπέν ως Αντρέ
* Ντανιέλ Ντελόρμ ως Κατρίν
* Ρομπέρ Αρνό ως Μπουβιέ
* Λιλιάν Μπερτ ως Αντουνέτ
* Ζεράρ Μπλείν ως Ζεράρ
* Λουσιέν Μποκά ως Γκαμπριέλ

## Παραπομπές


## Εξωτερικοί σύνδεσμοι
* 
* 
* 

Κατηγορία:Γαλλικές ταινίες της δεκαετίας 1950
Κατηγορία:Γαλλικές αστυνομικές δραματικές ταινίες
Κατηγορία:Γαλλόφωνες ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες σε σκηνοθεσία Ζυλιέν Ντυβιβιέ
Κατηγορία:Ταινίες γυρισμένες στο Παρίσι
Κατηγορία:Ταινίες του 1956
Κατηγορία:Ταινίες τοποθετημένες στο Παρίσι
Ουτοπικός σοσιαλισμός

μικρογραφία|Φαλανστήρια, ένα είδος κτιρίου που σχεδιάστηκε από τον Φουριέ.|259x259εσ

Ο **Ουτοπικός σοσιαλισμός** είναι το πρώτο ρεύμα του σύγχρονου σοσιαλισμού και της σοσιαλιστικής σκέψης όπως φαίνεται από το έργο των Ανρί ντε Σαιν-Σιμόν, Σαρλ Φουριέ, Ετιέν Καμπέ, Ρόμπερτ Όουεν και Χένρι Τζορτζ. Ο ουτοπικός σοσιαλισμός περιγράφεται συχνά ως η παρουσίαση οραμάτων και περιγραμμάτων για φανταστικές ή φουτουριστικές ιδανικές κοινωνίες, με τα θετικά ιδανικά να είναι ο κύριος λόγος για την κινητοποίηση της κοινωνίας προς μια τέτοια κατεύθυνση. Αργότερα οι σοσιαλιστές και οι κριτικοί του ουτοπικού σοσιαλισμού θεώρησαν ότι ο ουτοπικός σοσιαλισμός δεν στηριζόταν στις πραγματικές υλικές συνθήκες της υπάρχουσας κοινωνίας και σε ορισμένες περιπτώσεις θεωρήθηκε ως αντιδραστικός. Αυτά τα οράματα των ιδανικών κοινωνιών ανταγωνίστηκαν τα μαρξιστικά επαναστατικά σοσιαλδημοκρατικά κινήματα.

Ως όρος ή ετικέτα, συχνότερα εφαρμόζεται σε, ή χρησιμοποιείται για τον ορισμό, σε εκείνους τους σοσιαλιστές που έζησαν το πρώτο τέταρτο του 19ου αιώνα, στους οποίους αποδόθηκαν η ετικέτα ουτοπικοί από τους μετέπειτα σοσιαλιστές ως υποτιμητικός όρος για να υπονοήσουν ότι υπήρξαν αφελείς και να απορρίψουν της ιδέες τους ως φανταστικές και μη ρεαλιστικές. Μια παρόμοια σχολή σκέψης που προέκυψε στις αρχές του 20ου αιώνα, η οποία καθιστά την υπόθεση του σοσιαλισμού για λόγους ηθικής είναι ο ηθικός σοσιαλισμός.

Μια βασική διαφορά μεταξύ των ουτοπικών σοσιαλιστών και άλλων σοσιαλιστών (συμπεριλαμβανομένων των περισσότερων αναρχικών) είναι ότι οι ουτοπικοί σοσιαλιστές γενικά δεν πιστεύουν ότι οποιαδήποτε μορφή ταξικής πάλης ή κοινωνικής επανάστασης είναι απαραίτητη για την εμφάνιση του σοσιαλισμού. Οι ουτοπικοί σοσιαλιστές πιστεύουν ότι οι άνθρωποι όλων των τάξεων μπορούν να υιοθετήσουν οικειοθελώς το σχέδιό τους για την κοινωνία, εάν παρουσιαστεί σε αυτούς πειστικά. Πιστεύουν ότι η μορφή του συνεταιριστικού σοσιαλισμού μπορεί να καθιερωθεί μεταξύ ομοϊδεατών ανθρώπων στην υπάρχουσα κοινωνία και ότι οι μικρές κοινότητες τους μπορούν να αποδείξουν τη σκοπιμότητα του σχεδίου τους για την κοινωνία.

## Παραπομπές


## Περαιτέρω ανάγνωση
* Taylor, Keith (1992). *The political ideas of Utopian socialists*. London: Cass. .

## Εξωτερικοί σύνδεσμοι
* 
* Be Utopian: Demand the Realistic by Robert Pollin, *The Nation*, March 9, 2009.

Κατηγορία:Σοσιαλισμός
Στρατιωτικό σύνταγμα

[μικρογραφία|Λετονικό σύνταγμα εκτελεί στρατιωτική άσκηση στο [Καμπ Λέτζουν της Βιρτζίνιας των Ηνωμένων Πολιτειών στα πλαίσια της Συνεργασίας για την Ειρήνη του ΝΑΤΟ, 19 Ιουνίου 1998.]]
Το **σύνταγμα** (συμβολισμός ΝΑΤΟ: ΙΙΙ) είναι μια στρατιωτική μονάδα. Αριθμεί περίπου 1.000 άνδρες και διοικείται κατά κανόνα από συνταγματάρχη. Σε ορισμένες περιπτώσεις, το Σύνταγμα Πυροβολικού καλείται ***διοίκηση πυροβολικού***. Το σύνταγμα υποδιαιρείται σε τάγματα. Τα τελευταία χρόνια τα συντάγματα του Ελληνικού Στρατού Ξηράς αντικαθίστανται από ταξιαρχίες.

Στη Μεσαιωνική Ευρώπη ο όρος «σύνταγμα» εννοούσε κάθε μεγάλο σώμα στρατιωτών που πολεμούσαν στη γραμμή του μετώπου. Εκείνη την εποχή κατά παράδοση οι στρατιώτες στρατολογούνταν από συγκεκριμένες περιοχές, τα καντόνια.

Οδεύοντας προς τα τέλη του 17ου αιώνα, τα συντάγματα είχαν γίνει μόνιμος στρατιωτικός σχηματισμός των περισσότερων Ευρωπαϊκών στρατών. Αριθμούσαν περίπου 1.000 άνδρες και ήταν υπό τη διοίκηση ενός συνταγματάρχη.

## Δείτε επίσης

* Στρατιωτική οργάνωση

## Παραπομπές


## Εξωτερικοί σύνδεσμοι
* 

Κατηγορία:Στρατός
Χοσέφα Ντάβιλα

H **Μαρία Χοσέφα Μπενίτα Ντάβιλα Ορτέγα** (*María Josefa Benita Dávila Ortega*, 20 Ιανουαρίου 1801 – 22 Ιανουαρίου 1844) ήταν η σύζυγος του Προέδρου του Μεξικού Βαλεντίν Καναλίσο.)

## Βιογραφία
Γεννήθηκε στις 20 Ιανουαρίου 1801 στην Τλαξκάλα, και ήταν κόρη του Χοσέ Μανουέλ Ντάβιλα και της Τερέσα Ορτέγα.

Στις 30 Νοεμβρίου 1826 παντρεύτηκε τον Βαλεντίν Καναλίσο και μαζί απέκτησαν δύο παιδιά τον Αντόνιο και τον Βισέντε Λεοκάδιο. 

Ήταν στο πλευρό του συζύγου της στις επιτυχίες και τις αποτυχίες του. Τον συνόδευσε στην πρωτεύουσα όταν ανέλαβε τα καθήκοντά του ως Αναπληρωτής Πρόεδρος την περίοδο 1843-44.

Λίγους μήνες μετά την πρώτη θητεία του Βαλεντίν, η Χοσέφα αρρώστησε σοβαρά και πέθανε στην ιδιωτική τους κατοικία στις 22 Ιανουαρίου 1844 στην Πόλη του Μεξικού σε ηλικία 43 ετών. ZAMORA PLOWES, Leopoldo. *" "Quince Uñas y Casanova: novela histórica picaresca"*". México, Talleres Gráficos de la Nación, 1945. Είναι θαμμένη στο Πάνθεον του Λος Άντζελες.

## Παραπομπές


Κατηγορία:Πρώτες Κυρίες του Μεξικού
Λούντβιχ Φίσερ (βαθύφωνος)

Ο **Γιόχαν Ιγκνάτς Λούντβιχ Φίσερ** (*Johann Ignaz Ludwig Fischer*, Αύγουστος 1745 – 10 Ιουλίου 1825), γνωστός κυρίως ως Λούντβιχ Φίσερ, ήταν Γερμανός τραγουδιστής της όπερας, αξιόλογος βαθύφωνος της εποχής του, γνωστός του Μότσαρτ.

## Βιογραφικά
Ο Φίσερ γεννήθηκε στο Μάιντς και άρχισε την ενασχόλησή του με τη μουσική όχι με το τραγούδι, αλλά μαθαίνοντας βιολί και βιολοντσέλο. Πρόσεξαν τη φωνή του όταν τραγούδησε σε εκκλησιαστική χορωδία και σε φοιτητικά «ανεβάσματα» οπερέτας, οπότε ασχολήθηκε σοβαρά με το τραγούδι. Αρχικώς έγινε «υπεράριθμός» τραγουδιστής στην πριγκιπική αυλή του Μάιντς. Από το 1770 σπούδασε φωνητικά με δάσκαλο τον τενόρο Άντον Ράαφ στο Μάνχαϊμ, όπου είχε για πρώτη φορά τραγουδήσει επαγγελματικά στη σκηνή το 1767.

Άρχισε να γίνεται γνωστότερος στο Μάνχαϊμ. Το 1772 διορίσθηκε *virtuoso da camera* στην αυλή του Μάνχαϊμ και ο μετέπειτα εκλέκτορας της Βαυαρίας Κάρολος Θεόδωρος του χορήγησε υποτροφία, ώστε να συνεχίσει τη μαθητεία του με τον Ράαφ. Το 1775 έγινε υπεύθυνος για τη διδασκαλία του τραγουδιού στο *Seminarium Musicum* του Μάνχαϊμ. Το 1778 είχε γίνει ο καλύτερα αμειβόμενος από τους τραγουδιστές της αυλής του Μάνχαϊμ.

Το 1778 ο Κάρολος Θεόδωρος έγινε εκλέκτορας της Βαυαρίας και μετέφερε όλους σχεδόν τους μουσικούς του Μάνχαϊμ, μαζί και τον Φίσερ, στη νέα αυλή του στο Μόναχο.

Εκεί ο Φίσερ νυμφεύθηκε στις 6 Οκτωβρίου 1779 την τραγουδίστρια Μπάρμπαρα Στράσερ (γενν. 1758), που τραγούδησε κατόπιν μαζί του στη Βιέννη.. Απέκτησαν τρία τέκνα, που όλα έγιναν διακεκριμένοι τραγουδιστές: τον Γιόζεφ (γενν. 1780 στη Βιέννη), τη Γιοζέφα Φίσερ-Φέρνιερ (1782-1854) και τη Βιλελμίνε (γενν. 1785).

Το 1779 ο Φίσερ προσλήφθηκε από το Εθνικό Θέατρο στη Βιέννη (το σημερινό Μπούργκτεατερ). Παρέμεινε εκεί επί τριετία και τραγούδησε περίπου 20 διαφορετικούς ρόλους. Το 1783 τραγούδησε με εξαιρετική επιτυχία στο Παρίσι και το 1784 στις κυριότερες πόλεις της Ιταλίας. Από το 1785 τραγουδούσε στην αυλή του Καρόλου Ανσέλμου στη Ρατισβόνη. Τέλος το 1789, με τη μεσολάβηση του συνθέτη Γιόχαν Φρήντριχ Ράιχαρντ, δέχθηκε έναν μόνιμο διορισμό στην Ιταλική Όπερα του Βερολίνου], όπου παρέμεινε μέχρι τη συνταξιοδότησή του το 1815, αν και συμμετέσχε ως προσκεκλημένος καλλιτέχνης στη Βιέννη (1798) και στο Λονδίνο (1794, 1798, 1812). Απεβίωσε στο Βερολίνο, σε ηλικία 80 ετών.

## Παραπομπές


## Πηγές
* *Meyers Konversations-Lexikon, 4. Auflage von 1888-1890*
* Clive, Peter: *Mozart and his circle*, Yale University Press, 1993
* Deutsch, Otto Erich: *Mozart: A Documentary Biography*, Stanford University Press, 1965
* Το λήμμα για τον Φίσερ στο *Grove Dictionary of Music and Musicians*, online edition (2007)

Κατηγορία:Βαθύφωνοι
Κατηγορία:Γερμανοί τραγουδιστές όπερας
Κατηγορία:Βόλφγκανγκ Αμαντέους Μότσαρτ
Αντρέ Γκόμες

Ο **Αντρέ Γκόμες** (30 Ιουλίου 1993) είναι Πορτογάλος ποδοσφαιριστής ο οποίος αγωνίζεται ως κεντρικός μέσος για λογαριασμό της Έβερτον και της εθνικής ομάδας της Πορτογαλίας.

Ξεκίνησε την καριέρα του από την Μπενφίκα, στην οποία αγωνίστηκε για τρία χρόνια και κατέκτησε το εγχώριο τρεμπλ τη σαιζόν 2013-14. Τον Ιούλιο του 2014 δόθηκε δανεικός στη Βαλένθια, από την οποία αποκτήθηκε τον επόμενο χρόνο και το 2016 αποκτήθηκε από την Μπαρτσελόνα για 35 εκατομμύρια ευρώ και 20 εκατομμύρια ευρώ μπόνους, όμως απογοήτευσε με τις εμφανίσεις του. Τη σαιζόν 2018-19 δόθηκε δανεικός στην Έβερτον, η οποία στη συνέχεια τον απέκτησε για 22 εκατομμύρια λίρες.

Ο Γκόμες έχει πραγματοποιήσει 37 συμμετοχές στις νεανικές εθνικές ομάδες της Πορτογαλίας και το 2014 πραγματοποίησε την πρώτη του συμμετοχή με την εθνική αντρών. Ήταν μέλος της αποστολής της χώρας που κατέκτησε το Euro 2016, καθώς και μέλος της αποστολής στο κύπελλο συνομοσπονδιών 2017. Έχει πραγματοποιήσει 29 συμμετοχές με το εθνόσημο.

## Παραπομπές


Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Έβερτον
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Θεόδωρος Λιβάνιος

Ο **Θεόδωρος Λιβάνιος** (Αθήνα, 1977) είναι Έλληνας πολιτικός.

## Βιογραφικό
Αποφοίτησε από το Τμήμα Πληροφορικής και Τηλεπικοινωνιών του Εθνικού και Καποδιστριακού Πανεπιστημίου Αθηνών, είναι κάτοχος μεταπτυχιακού τίτλου σπουδών στη Διαχείριση και Τεχνολογία Ποιότητας του Ελληνικού Ανοικτού Πανεπιστημίου.

Εργάστηκε για πάνω από μια δεκαετία σε επιχειρήσεις πληροφορικής και έρευνας αγοράς στον ιδιωτικό τομέα, ως προγραμματιστής ηλεκτρονικών υπολογιστών, διαχειριστής βάσεων δεδομένων και αναλυτής δεδομένων ερευνών.

## Πολιτική
Το 2010 διατέλεσε ειδικός σύμβουλος στο Υπουργείο Εσωτερικών, Αποκέντρωσης και Ηλεκτρονικής Διακυβέρνησης, όπου εργάστηκε στη σύνταξη και στην προετοιμασία για την εφαρμογή του νέου θεσμικού πλαισίου για την Τοπική Αυτοδιοίκηση (πρόγραμμα «Καλλικράτης») και του νέου νόμου για τις εκλογικές δαπάνες στις Δημοτικές και Περιφερειακές εκλογές.

Από τον Ιανουάριο του 2011 έως και τον Αύγουστο του 2014 ήταν Γενικός Γραμματέας στο Δήμο Αθηναίων ενώ αμέσως μετά και μέχρι τον Ιανουάριο του 2015 διετέλεσε Γενικός Γραμματέας του Υπουργείου Διοικητικής Μεταρρύθμισης και Ηλεκτρονικής Διακυβέρνησης.

Από την εκλογή του Κυριάκου Μητσοτάκη στην προεδρία της Νέας Δημοκρατίας έως τις εκλογές ήταν Διευθυντής Πληροφορικής του κόμματος και επικεφαλής της ψηφιακής καμπάνιας των ευρωεκλογών του 2019 και των εθνικών Εκλογών του 2019.

Στην πρώτη κυβέρνηση του Κυριάκου Μητσοτάκη ορίστηκε στις 9 Ιουλίου 2019 υφυπουργός Εσωτερικών με αρμοδιότητα την αυτοδιοίκηση και τις εκλογές, στις 5 Ιανουαρίου 2021 υφυπουργός στον Πρωθυπουργό και στις 13 Αυγούστου 2021 υφυπουργός Ψηφιακής Διακυβέρνησης. Στη δεύτερη κυβέρνηση Μητσοτάκη ορίστηκε στις 27 Ιουνίου 2023 αναπληρωτής υπουργός Εσωτερικών. Στις 14 Ιουνίου 2024 ανέλαβε υπουργός Εσωτερικών.

## Παραπομπές


## Εξωτερικοί σύνδεσμοι
* Προφίλ του Θεόδωρου Λιβάνιου στο Υπουργείο Εσωτερικών

Κατηγορία:Έλληνες Γενικοί Γραμματείς
Κατηγορία:Έλληνες υφυπουργοί Εσωτερικών
Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες υφυπουργοί Ψηφιακής Διακυβέρνησης
Κατηγορία:Έλληνες αναπληρωτές υπουργοί Εσωτερικών
Κατηγορία:Έλληνες υπουργοί Εσωτερικών
Αλφόνς Αρεολά

Ο **Αλφόνς Αρεολά** (*Alphonse Areola*, 27 Φεβρουαρίου 1993) είναι Γάλλος ποδοσφαιριστής, ο οποίος αγωνίζεται ως τερματοφύλακας για λογαριασμό της Γουέστ Χαμ, δανεικός από την Παρί Σεν-Ζερμέν, και την εθνική ομάδα της Γαλλίας.

Ο Αρεολά προέρχεται από τις ακαδημίες της ΠΣΖ και πέρασε τα πρώτα χρόνια της επαγγελματικής του καριέρας δανεικός, στη Λανς, τη Μπαστιά και τη Βιγιαρεάλ. Με την τελευταία, ο Αρεολά έσπασε το ρεκόρ συλλόγου για τα περισσότερα συνεχόμενα λεπτά που αγωνίστηκε χωρίς να δεχτεί γκολ, φτάνοντας τα 620 λεπτά. Επέστρεψε στη ΠΣΖ το 2016, με την οποία έχει πραγματοποιήσει πάνω από 100 εμφανίσεις. Το 2019 ο Αρεολά δόθηκε δανεικός στη Ρεάλ Μαδρίτης, ως τμήμα της μεταγραφής του Κέιλορ Νάβας στη ΠΣΖ. Ακολούθησαν δανεισμοί στη Φούλαμ και στη Γουέστ Χαμ.

Ο Αρεολά έχει κατακτήσει το παγκόσμιο πρωτάθλημα Κ-20 το 2013 και ήταν μέλος της αποστολής η οποία κατέκτησε το Μουντιάλ 2018, παρά το γεγονός ότι μέχρι εκείνη τη στιγμή δεν είχε πραγματοποιήσει ακόμη συμμετοχή με την εθνική αντρών.

## Παραπομπές


Κατηγορία:Γάλλοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές ΟΥΕΦΑ Κόνφερενς Λιγκ
Λανγκ Λανγκ

Ο **Λανγκ Λανγκ** (, πινγίν: *Láng Lǎng*· Σενγιάνγκ, 14 Ιουνίου 1982) είναι Κινέζος πιανίστας. Όντας ενεργός από το 1993, έχει συμμετάσχει σε ρεσιτάλ μαζί με την Φιλαρμονική ορχήστρα του Βερολίνου, την Φιλαρμονική ορχήστρα της Βιέννης και με πολλές κορυφαίες Αμερικανικές ορχήστρες.

## Νεαρή ηλικία
Ο Λανγκ γεννήθηκε στις 14 Ιουνίου του 1982 στην πόλη Σενγιάνγκ της επαρχίας Λιαονίνγκ. Ο πατέρας του είναι και ο ίδιος μουσικός, που παίζει έρχου.

## Παραπομπές


## Εξωτερικοί σύνδεσμοι

* 
*  στο IMDb
* Ιστοσελίδα του Διεθνούς Μουσικού Ιδρύματος Λανγκ Λανγκ
* Σελίδα στο AllMusic
* Σελίδα στο Classic FM

Κατηγορία:Πιανίστες
Κατηγορία:Παιδιά μουσικοί
Κατηγορία:Κινέζοι καλλιτέχνες
Ντολόρες Τόστα

H **Μαρία ντε λος Ντολόρες Ντιέγα Ιγνάσια Τόστα Γκόμες** (*María de los Dolores Diega Ignacia Tosta Gómez*, 29 Ιουνίου 1827 – 11 Αυγούστου 1886) ήταν η δεύτερη σύζυγος του Προέδρου του Μεξικού Αντόνιο Λόπες δε Σάντα Άννα.

## Βιογραφία
Γεννήθηκε στις 29 Ιουνίου 1827 στην Πόλη του Μεξικού, και ήταν κόρη του πλούσιου Ισπανού ανθρακωρύχου Μπονιφάσιο Τόστα Σάντσεζ-Μοντάνιο και της Μαρία Μανουέλα Σαμπίνα Γκόμες Παλομίνο.

Στις 8 Οκτωβρίου 1844 παντρεύτηκε τον στρατηγό Αντόνιο Λόπεζ ντε Σάντα Άνα, 40 ημέρες μετά τον θάνατο της πρώτης συζύγου του, Ινές Γκαρσία. Ο γάμος τους προκάλεσε μεγάλο σκάνδαλο επειδή έσπασε τους κώδικες πένθους της εποχής, που ανάγκασαν τον σύζυγο της να παραμείνει χήρος για να κρατήσει αυστηρά δύο χρόνια πένθους. Το ζευγάρι δεν απέκτησε παιδιά.

Στις 12 Αυγούστου 1855, ο Αντόνιο έχασε την εξουσία μετά από τη θριαμβευτική επανάσταση της Αγιουτλά. Αυτός και η Ντόλορες έφυγαν στην εξορία. Έζησαν στην Κούβα, τις Ηνωμένες Πολιτείες, την Κολομβία και το Σαιντ Τόμας.

Πέθανε στις 11 Αυγούστου 1886 στη Πόλη του Μεξικού, σε ηλικία 59 ετών. 

## Πηγές
* Carmona, Doralicia. *Memoria política de México* https://web.archive.org/web/20120724235359/http://www.memoriapoliticademexico.org/Biografias/LSA94.html
* Gobierno del estado de México. *Himno Nacional Mexicano*. http://portal2.edomex.gob.mx/edomex/estado/simbolos/himno_nacional/index.htm 
* Google Cultural Institute. Portrait of Doña Dolores Tosta de Santa Anna 1855 https://www.google.com/culturalinstitute/asset-viewer/portrait-of-do%C3%B1a-dolores-tosta-de-santa-anna/GgFQyvwW8y82Sg?hl=en
* López de Santa Anna, Antonio. "Testamento de 1844" en Potash, R. *Testamentos...* p. 430-434.
* López de Santa Anna, Antonio. "Testamento de 1874" en Potash, R. *Testamentos...* p. 434-440.
* Museo El Lencero, Veracruz http://www.xalapa.net/lencero/ 
* Potash, Robert. A. *Testamentos de Santa Anna*. Colegio de México. https://web.archive.org/web/20150402141848/http://codex.colmex.mx:8991/exlibris/aleph/a18_1/apache_media/3DU9XVQ6L2K8NPR4RKNTH1VP6BERAL.pdf 
* Serchovich, Sara. (2010) *La suerte de la consorte. Las esposas de los gobernantes de México: historia de un olvido y relato de un fracaso.* México, Océano. p. 89-93
* Vázquez, Josefina Zoraida. (1976). “Los primeros tropiezos” en *Historia general de México*. México, Colmex, Tomo III.


Κατηγορία:Πρώτες Κυρίες του Μεξικού
Άνχελες Λαρντισάβαλ

H **Μαρία δε λος Άνχελες Λαρντισάβαλ ι Αμάτ** (*María de los Ángeles Lardizábal y Amat*, 9 Απριλίου 1806 - 8 Απριλίου 1875) ήταν η σύζυγος του Προέδρου του Μεξικού Μαρτίν Καρρέρα.

## Βιογραφία
Γεννήθηκε στις 9 Απριλίου 1806 στη Πόλη του Μεξικού, και ήταν κόρη του Ραφαέλ Λαρντισάβαλ Φερνάντες και της Ραμόνα Αμάτ Γκουτιέρες ντελ Μάσο. Καταγόταν σε μια από τις πλουσιότερες οικογένειες της χώρας, αν δεν και ανήκαν στην αριστοκρατία. Η Άνχελες έλαβε προσεκτική ακαδημαϊκή διδασκαλία σε διάσημα σχολεία για μοναχές.

Με μια φυσική ομορφιά, παντρεύτηκε το 1827 τον στρατηγό Μαρτίν Καρρέρα και μαζί απέκτησαν δεκαοκτώ παιδιά; την Μαρία ντελ Κάρμεν, τον Ραμόν, τον Μαρτίν, τον Ισίδρο, την Πας, την Ματίλντε, τον Κάρλος, τον Χοσέ Μαρία, τον Χοακίν, τον Μανουέλ, τον Αλμπέρτο, τον Ενρίκε, την Μαρία δε λος Άνχελες, την Αδελαΐδα, την Λεονόρ, τον Ρικάρδο, την Ντολόρες και τον Χεράρδο. 

Η Άνχελες ήταν η ενεργός μέλος στα πολιτικά και ασχολήθηκε με οικονομικά θέματα πολύ πριν από την άφιξη του συζύγου της στην προεδρία.

Πέθανε στις 8 Απριλίου 1875 στη Πόλη του Μεξικού σε ηλικία 68 ετών. Είναι θαμμένη στο Πάνθεον του Σαν Φερνάντο. 

Κατηγορία:Πρώτες Κυρίες του Μεξικού
A Κενταύρου

Ο **A Κενταύρου** (*A Cen*) είναι αστέρας στον νότιο αστερισμό Κένταυρο. Έχει γαλανόλευκο χρώμα και είναι ελαφρώς ορατός με γυμνό μάτι με φαινόμενο μέγεθος +4,62. Ο αστέρας βρίσκεται σε απόσταση περίπου 430 ετών φωτός από τον Ήλιο με βάση την αστρική παράλλαξη. Φαίνεται να απομακρύνεται από εμάς με ταχύτητα περίπου 6 χιλιόμετρα ανά δευτερόλεπτο.

Πρόκειται για έναν ταχέως περιστρεφόμενο αστέρα Be, που δείχνει ένα φάσμα πάνω από το φυσιολογικό φάσμα απορροφήσεως, εξαιτίας ενός περιστασιακού δίσκου εξερχόμενης ύλης. Δεν εμφανίζει γραμμές απορροφήσεως από τον δίσκο. Είναι νάνος αστέρας τύπου B, με αστρική ταξινόμηση B9 V.  

## Εξωτερικοί σύνδεσμοι
* εικόνα του HD 100673 (A Centauri)

Κατηγορία:Αστέρες κύριας ακολουθίας τύπου B
Κατηγορία:Κένταυρος (αστερισμός)
Κατηγορία:Αστέρες με ονομασία κατά Bayer
Ορέστης Γιάκας

Ο **Ορέστης Γιάκας** (1920 - 5 Δεκεμβρίου 2009) ήταν Έλληνας αρχιτέκτονας, πολεοδόμος και πολιτικός.

## Βιογραφικά στοιχεία

Γεννήθηκε στη Θεσσαλονίκη και σπούδασε στο Εθνικό Μετσόβιο Πολυτεχνείο και στο Πανεπιστήμιο Μελβούρνης. Το 1972 αναγορεύθηκε διδάκτωρ του Πανεπιστημίου Θεσσαλονίκης. Υπήρξε συνεργάτης του Γραφείου Δοξιάδη και επικεφαλής του Γραφείου Δοξιάδη στο Πακιστάν κατά την περίοδο του σχεδιασμού της πρωτεύουσας της χώρας. Μετά την αποχώρησή του από αυτό ίδρυσε δική του συμβουλευτική εταιρεία με έδρα την Ελβετία.

Κατά τη διάρκεια της Χούντας των Συνταγματαρχών διετέλεσε Υπουργός Ναυτιλίας – Μεταφορών και Επικοινωνιών (1971 - 1972, 1973) και αναπληρωτής υπουργός Εσωτερικών (1972 - 1973) στην κυβέρνηση Παπαδόπουλου καθώς και υπουργός Μεταφορών και Επικοινωνιών (1973) στην κυβέρνηση Μαρκεζίνη. 

Το 2001 εξέδωσε το βιβλίο με τίτλο "Islamabad, the birth of a capital" (Oxford University Press). 

## Αναφορές


Κατηγορία:Έλληνες υπουργοί Μεταφορών και Επικοινωνιών
Κατηγορία:Έλληνες αναπληρωτές υπουργοί Εσωτερικών
Κατηγορία:Έλληνες πολεοδόμοι
Κατηγορία:Έλληνες υπουργοί Ναυτιλίας
Κατηγορία:Έλληνες αρχιτέκτονες
Θεμιστοκλής Μιχαλόπουλος

Ο **Θεμιστοκλής Μιχαλόπουλος** ήταν Έλληνας πολιτικός μηχανικός και πολιτικός.

## Βιογραφία
Σπούδασε πολιτικός μηχανικός στο Παρίσι και εργάστηκε σε διάφορες κατασκευαστικές εταιρείες δημοσίων έργων. 

Διετέλεσε υφυπουργός Δημοσίων Έργων (1973) στην κυβέρνηση Μαρκεζίνη. 

## Παραπομπές


Κατηγορία:Έλληνες πολιτικοί μηχανικοί
Κατηγορία:Έλληνες υφυπουργοί Δημοσίων Έργων
Μαρία ντε λα Γκράσια Πάλαφοξ

H **Μαρία ντε λα Γκράσια Φελίπα Πάλαφοξ Γκαρίμπι** (*María de la Gracia Felipa Palafox Garibi*, 1 Μαΐου 1815 - 31 Δεκεμβρίου 1889) ήταν η σύζυγος του Προέδρου του Μεξικού Φέλιξ Σουλοάγα.

## Βιογραφία
Γεννήθηκε την 1η Μαΐου 1815 στο Ζαποτλάν ελ Γκράντε του Χαλίσκο, και ήταν κόρη του Χοσέ Γουαδαλούπε Πάλαφοξ Χιλ και της Μαρία Γουαδαλούπε Χοσέφα Γκαρίμπι Λόπεζ ντε Λάρα. 

Στις αρχές της δεκαετίας του 1840, γνώρισε τον τότε λοχαγό Φέλιξ Σουλοάγα στην Πόλη του Μεξικού, όπου κατοικούσαν τότε οι Πάλαφοξ. Μετά το σύντομο αρραβώνα τους, ο οποίος έγινε υπό την επίβλεψη των γονιών της, παντρεύτηκαν στην πρωτεύουσα το 1842 και μαζί απέκτησαν τρία παιδιά; την Μανουέλ την Ελένα και τον Ιγνάσιο.  

Από παιδί υπέφερε κάτω από την αυστηρή πειθαρχία του πατέρα της, καθώς ήταν στρατιωτικός και το ίδιο συνέβη και με τον Φέλιξ. Ζούσε μόνη της για μεγάλα χρονικά διαστήματα, ενώ ο Φέλιξ εκπλήρωνε τα στρατιωτικά του καθήκοντα. 

Μετά την άνοδο του Φέλιξ στην Προεδρία της χώρας, η οικογένεια ζούσε στο Εθνικό Παλάτι, όπου η Γκράσια φρόντιζε το σπίτι της και τα παιδιά της. Ως Πρώτη Κυρία, συνόδευε τον σύζυγό της, σε ορισμένα συμπόσια με τους υπουργούς του και τις συζύγους τους. Δεν θεωρούσε τον εαυτό της αριστοκράτισσα. Ήταν απλή, ηθική, μερικές φορές κομψή και τα μαλλιά της της άρεσαν να είναι χτενισμένα με μπούκλες.

Πέθανε μετά από ασθένεια, παραμονή πρωτοχρονιάς στις 31 Δεκεμβρίου 1889 στη Πόλη του Μεξικού σε ηλικία 74 ετών. Αρχικά θάφτηκε στο Γαλλικό Πάνθεον και αργότερα μεταφέρθηκε στην Εκκλησία της Σάντα Βερακρούς.

## Παραπομπές


 

 

Κατηγορία:Πρώτες Κυρίες του Μεξικού
Κωνσταντίνος Παναγιωτάκης

Ο **Κωνσταντίνος Παναγιωτάκης** (1919 - ;) ήταν Έλληνας πολεοδόμος και πολιτικός.

## Βιογραφικά στοιχεία

Γεννήθηκε στην Αθήνα και σπούδασε στο Εθνικό Μετσόβιο Πολυτεχνείο και στο Τεχνολογικό Ινστιτούτο Μασαχουσέτης (MIT). Κατά τη διάρκεια της κατοχής εντάχθηκε στη φοιτητική οργάνωση "Εθνικός Σύνδεσμος Ανωτάτων Σχολών" (ΕΣΑΣ). Υπήρξε συνεργάτης του Κωνσταντίνου Δοξιάδη και αντιπρόεδρος του Γραφείου Δοξιάδη.

Διετέλεσε υπουργός Πολιτισμού και Επιστημών (1971 - 1973) στις κυβερνήσεις Παπαδόπουλου και Μαρκεζίνη. Υπήρξε ο πρώτος επικεφαλής του υπουργείου Πολιτισμού.

## Αναφορές


Κατηγορία:Έλληνες πολεοδόμοι
Κατηγορία:Έλληνες υπουργοί Πολιτισμού και Επιστημών
Στέλλα Παπαδημητρίου

Η **Στέλλα Παπαδημητρίου** είναι Ελληνίδα ηθοποιός, σκηνοθέτης και συγγραφέας.

## Βιογραφικό
Γεννήθηκε στο Σιτοχώρι Σερρών, απ' όπου και κατάγεται.

Ξεκίνησε την πορεία της ως ηθοποιός στα τέλη της δεκαετίας του 1960. Κατά τη διάρκεια της πρώτης δεκαετίας της καριέρας της δούλευε κυρίως στο θέατρο. Το 1975 έκανε την πρώτη της εμφάνιση στον κινηματογράφο στη ταινία *Το χρονικό μιας Κυριακής*. Το 1980 έπαιξε για πρώτη φορά στην τηλεόραση στις σειρές *Πορεία 090* και *Λωξάντρα*. Τη σεζόν 1981-1982 είχε πρωταγωνιστικό ρόλο στην κοινωνική σειρά *Κρουσταλλένια* υποδυόμενη την Ευρυδίκη. Ακολούθησαν κι άλλες συμμετοχές σε σειρές στην τηλεόραση μεταξύ των οποίων *Τρίτο Χριστιανικό Παρθεναγωγείο*, *Οι συμμαθήτριες* και *Μικρές Αγγελίες*. Το 1983 έπαιξε στην ταινία *Το τραγούδι της επιστροφής* ενώ το 1986 εμφανίστηκε στην ταινία *Καραβάν Σαράι*. Τη διετία 1987-1988 εμφανίστηκε σε τέσσερις βιντεοταινίες με πρωταγωνιστικούς ρόλους. Παράλληλα συνέχισε την πορεία της στο θέατρο.

Τη σεζόν 1991-1992 εμφανίστηκε στην κοινωνική σειρά *Ο επισκέπτης της ομίχλης* στο Mega Channel. Την επόμενη σεζόν ακολούθησε η τηλεοπτική σειρά *Κλειστά Παράθυρα* στην ΕΤ1. Από το 1993 μέχρι το 1995 υποδυόταν την Γκρέτα στην καθημερινή σειρά του Νίκου Φώσκολου *[[Καλημέρα Ζωή]]* στον ANT1. Ο ρόλος που την έκανε ιδιαίτερα αναγνωρίσιμη ήταν αυτός της Ιφιγένειας στην καθημερινή σειρά του ANT1 ''Η Λάμψη'' τη σεζόν 1995-1996. Ακολούθησαν οι σειρές *[[Λόγω τιμής]]*, *Απιστίες*, *Διπλή αλήθεια*, *Αριστοτέλης ο άριστος*, *Φύγαμε* και άλλες. Ένας ακόμη ιδιαίτερα γνωστός τηλεοπτικός της ρόλος ήταν αυτός της *Αντιγόνης Λαζαρίδη* στην καθημερινή σειρά των Έλενα Ακρίτα και Γιώργου Κυρίτση, *[[Τα Μυστικά της Εδέμ]]* στο Mega Channel. Μπήκε στη σειρά το 2009 ως guest για τέσσερα επεισόδια, ωστόσο ο ρόλο της έγινε ένας από τους πρωταγωνιστικούς από τον δεύτερο μέχρι και τον τέταρτο κύκλο της σειράς. Το ίδιο χρονικό διάστημα εμφανίστηκε και στη σειρά *[[Η Ζωή της Άλλης]]*.

Από το 2012 μέχρι σήμερα, μετά από 35 χρόνια πορείας στο θέατρο, κατοικεί μόνιμα στις Σέρρες. Τα τελευταία χρόνια επέστρεψε ως ηθοποιός στο θέατρο στον τόπο διαμονής της.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Τρινιδάδ Γκονσάλες

H **Μαρία Τρινιδάδ Γκονσάλες Καστρουέσα** (*María Trinidad González Castrueza*, 21 Αυγούστου 1828 - 26 Νοεμβρίου 1868) ήταν η σύζυγος του ταγματάρχη και μετέπειτα Προέδρου του Μεξικού Χουάν Μέντες. 
## Βιογραφία
Γεννήθηκε στις 21 Αυγούστου 1828 στη Τετέλα ντε Οκάμπο της Πουέμπλα. Η Τρινιδάδ ήταν γεμάτη με μεγάλες αρετές, που ερωτεύτηκε έναν νεαρό άνδρα από την Πουέμπλα, οκτώ χρόνια μεγαλύτερος από αυτήν, τον έμπορο Χουάν Μέντες. 

Παντρεύτηκαν στις 31 Αυγούστου 1843 στη Τετέλα ντε Οκάμπο. Ο γάμος τους δεν έγινε δεκτός από την οικογένεια του συζύγου της. Το ζευγάρι δεν απέκτησε παιδιά. 

Πέθανε στις 26 Νοεμβρίου 1868 στη Τετέλα ντε Οκάμπο σε ηλικία 40 ετών. Η ίδια δεν έγινε ποτέ Πρώτη Κυρία καθώς πέθανε οκτώ χρόνια προτού γίνει πρόεδρος ο σύζυγός της.

Κατηγορία:Πρώτες Κυρίες του Μεξικού
Λάουρα Μαντεκόν Αρτεάγα

H **Λάουρα Φερνάντες ντε Αρτεάγα ι Μαντεκόν-Παντσέκο ** (*Laura Fernández de Arteaga y Mantecón-Pacheco*, 1845 - 14 Δεκεμβρίου 1900) ήταν η δεύτερη σύζυγος του στρατηγού και Προέδρου του Μεξικού Μανουέλ Γκονσάλες Φλόρες.

## Βιογραφία
Γεννήθηκε το 1845 στην Οαχάκα δε Χουάρες της Οαχάκα, και ήταν κόρη του Χοσέ Μανουέλ Σιμεόν Φερνάντες ντε Αρτεάγα ι Γκονσάλες και της Χοσέφα Μαριάνα Μαντεκόν-Παντσέκο ι Σαντιμπάνιες.

Το 1860 παντρεύτηκε τον χήρο Μανουέλ Γκονσάλες και μαζί απέκτησαν δύο παιδιά; τον Μανουέλ και τον Φερνάντο. Ο Μανουέλ περνούσε μέρος της ζωής του στα πορνεία και από την αρχή του γάμου τους, κακοποιήθηκε σωματικά, ψυχικά και οικονομικά. Είχε επίσης πολλές περιπέτειες με νεαρές γυναίκες και παιδιά εκτός γάμου, τα οποία και αναγνώρισε. 

Το 1885, η Λάουρα παρουσίαστηκε ενώπιον του 2ου τμήματος του αστικού δικαστηρίου και θα ήταν η πρώτη δίκη διαζυγίου στο Μεξικό. Παρόλο που έγραψε τα αποδεικτικά στοιχεία που παρουσιάστηκαν πριν από την εν λόγω υπόθεση, εκπροσωπήθηκε από τον δικηγόρο της Χουάν Κορδέρο. Ο Μανουέλ άλλαξε τον αστικό κώδικα για να την βλάψει στο δικαστήριο και επίσης χρησιμοποίησε τις επαφές του ως πολιτικός και ανώτερος αξιωματούχος για να εξαγοράσει την δικαιοσύνη και να ευνοήσει τους δικαστές της υπόθεσης. 

Έχτισε ένα σχολείο, έναν ξενώνα, σπούδασε ομοιοπαθητική στο εξωτερικό, έγινε μοδίστρα και άνοιξε κατάστημα γυναικείων ενδυμάτων. Ωστόσο, ο πρώην σύζυγός της έβλαψε και επαγγελματικά, ούτε η οικογένεια της, ούτε οι φίλοι τς ήθελαν να τη βοηθήσουν. 

Πέθανε φτωχή και εγκαταλειμμένη από τα παιδιά της, στις 14 Δεκεμβρίου 1900 στη Πόλη του Μεξικού σε ηλικία 55 ετών. 

## Παραπομπές


Κατηγορία:Πρώτες Κυρίες του Μεξικού
Φαουστίνα Μπενίτες

H **Μαρία Φαουστίνα Μπενίτες Άβιλα** (*María Faustina Benítez Ávila*, 15 Φεβρουαρίου 1793 - 12 Αυγούστου 1870) ήταν η σύζυγος του Προέδρου του Μεξικού Χουάν Άλβαρες.

## Βιογραφία
Γεννήθηκε στις 15 Φεβρουαρίου 1793 στο Σαν Νίκολας ντε Κογιούκα, και ήταν κόρη του Κασίμιρο Μπενίτες και της Χοσεφίνα Άβιλα. 

Το 1810 έτος της έναρξης του κινήματος της ανεξαρτησίας, παντρεύτηκε τον Χουάν Άλβαρες και μαζί απέκτησαν τρία παιδιά; τον Ντιέγο, τον Φέλιξ και την Ενκαρνασιόν.

Όταν ο σύζυγός της διορίστηκε Πρόεδρος του Μεξικού το 1855; η Φαουστίνα δεν έφυγε από την πόλη της, λόγω ότι δεν της άρεσε η Πόλη του Μεξικού, ούτε το φαγητό ούτε και οι άνθρωποι της.

Πέθανε στις 12 Αυγούστου 1870 στη Λα Προβιντένσια του Γκερρέρο σε ηλικία 77 ετών. 

Προς τιμήν της, η πόλη όπου γεννήθηκε μετονομάστηκε σε "Κογιούκα ντε Μπενίτες". Υπάρχει επίσης ένα μνημείο, το οποίο ανεγέρθηκε στις 15 Φεβρουαρίου 1952, ημέρα τις επετείου των γενεθλίων της, και κάθε χρόνο η δημοτική αρχή την τιμά.

## Παραπομπές


Κατηγορία:Πρώτες Κυρίες του Μεξικού